Kutha Ho Chi Minh (basa Vietnam: "Thành phố Hồ Chí Minh"), iku kutha gedhé dhéwé ing Vietnam lan ana ing cerak delta Kali Mekong. Biyèn jenengé Prey Nokor (basa Khmer: ), lan nalika iku kutha iki wujud pelabuhan utama Kamboja, sing banjur ditelukaké déning bangsa Vietnam ing abad kaping 16. Jenengé nuli malih dadi Saigon nganti rampungé perang Vietnam, lan didadèkaké kutha krajan koloni Prancis Cochinchina, lan kutha krajan Vietnam Kidul saka taun 1954 tekan taun 1975. Nalika taun 1975, Saigon digabungaké karo provinsi Gia Định ing sekitaré lan diowahi jenengé dadi Kutha Ho Chi Minh (sanadyan jeneng Saigon isih asring dipigunakaké). Pusat kutha iki ana ing pinggir Kali Saigon, 60 km saka Laut Cina Kidul. 